7. számú melléklet a 
/2010 (
) Főv. Kgy. rendelethez
A helyi önkormányzatok működőképességének megőrzését szolgáló kiegészítő támogatások

A működési forráshiányból és az önkormányzati kötelező feladatok alacsony szintű ellátási képességéből eredően az önhibájukon kívül hátrányos helyzetben levő települési önkormányzatok támogatást igényelhetnek az alábbi feltételek szerint.

E támogatást csak azok az önkormányzatok igényelhetik, amelyek a normatívan képződő forrásokon túl a saját források maximális feltárására és a kiadások lehetséges csökkentésére tett intézkedések mellett sem képesek a kötelező önkormányzati feladatok ellátására.

Az önkormányzattól elvárható bevételek és az elismerhető kiadások számításához a Főpolgármesteri Hivatal adaptálja a költségvetési törvény alapján a Pénzügyminisztérium részletes módszertani útmutatót (a továbbiakban: útmutató), mely a Magyar Államkincstár Regionális Igazgatósága Államháztartási Iroda Fővárosi Részlegén keresztül 2010. február 10-ig érkezik meg a Főpolgármesteri Hivatalhoz.
1.1. Nem igényelhet támogatást ezen a címen az önkormányzat, amely(nek):
1.1.1. az 1.2.1. és 1.2.2. pontokban meghatározott kapacitás-kihasználtsági feltételeknek nem felel meg, illetve azok teljesítését nem vállalja, kivéve, ha az államigazgatási hivatal felmentésével rendelkezik.

Az államigazgatási hivatal a felmentést megadja:

– ha a kerületi önkormányzat földrajzi helyzete vagy a közlekedési viszonyok nem teszik lehetővé, hogy társuljon és ezáltal teljesítse az 1.2.1. és 1.2.2. pontokban meghatározott feltételeket,

– ha a kerületi önkormányzat az adott feladat ellátására már működő társuláshoz vagy más települési önkormányzat(ok)által ellátott feladathoz, fenntartott intézményhez kívánt csatlakozni, de a társulásban résztvevő, illetve a közös feladatellátáshoz felkért települési önkormányzatok ezt nem tették számára lehetővé,
1.1.2. helyi adó bevezetéséről nem döntött, és ilyen bevételt nem tervez és nem realizál,

1.1.3. a tárgyévi összes felhalmozási célú bevételein túl tervezi a felhalmozási célú kiadásait. Felhalmozási célú bevételként a felhalmozási célra kapott támogatás vagy támogatás értékű bevétel, az államháztartáson kívülről átvett pénzeszköz, a költségvetési törvény 3. számú mellékletének 7. pont szerinti jogcíme alapján a társadalmi-gazdasági és infrastrukturális szempontból elmaradott, illetve súlyos foglalkoztatási gondokkal küzdő települési önkormányzat feladataihoz történő hozzájárulás 100%-a, a magánszemélyek által befizetett építményadó és telekadó 20%-a, továbbá az önkormányzat döntése alapján a magánszemélyek kommunális adójának 100%-a, az önkormányzat felhalmozási és tőke jellegű bevételei, a pénzmaradvány felhalmozási célú része, a felhalmozási kiadások általános forgalmi adó tartalmának visszatérített összege, a felhalmozási célra felvett hitel, kibocsátott kötvény, valamint a lakáshoz jutás feladatai jogcímen az önkormányzatnak a tárgyévet megelőző évi kiegészítő támogatásánál számításba vett összeg vehető figyelembe. A támogatás igénylésénél a tárgyévet megelőző évi felhalmozási bevételek között szerepeltetni kell a tárgyévet megelőző évi támogatásnál valamennyi felhalmozási jogcímen figyelembe vett bevételt.
1.1.4. kötelező könyvvizsgálat esetén a tárgyévet megelőző évi zárszámadását a könyvvizsgáló elutasító záradékkal látta el,

1.1.5. működési forráshiányának az igénybejelentésben szerepeltetett összege nulla, vagy ennél kisebb érték.

1.2. Kapacitás-kihasználtsági feltételek:

A kerületi önkormányzat által fenntartott óvoda és alapfokú oktatási intézmények intézményenként, ezen belül az általános iskolákban évfolyam-csoportonként számított kihasználtsága a közoktatásról szóló 1993. évi LXXIX. törvény (a továbbiakban: Közokt. tv.) 3. számú melléklete I. Létszámhatárok cím alatti csoport, illetve osztály átlaglétszáma

(a továbbiakban: elvárt csoport, illetve osztály átlaglétszám)
1.2.1. a 2009/2010. nevelési-, illetve tanévben érje el a Magyar Köztársaság 2009. évi költségvetéséről szóló 2008. évi CII. törvény (a továbbiakban: 2009. évi költségvetési törvény) 6. számú melléklete 1.2.2. pontjában a 2009/2010. tanévre meghatározottakat.
1.2.2. a 2010/2011. nevelési-, illetve tanévben érje el:
a) A többcélú kistérségi társulás közoktatási feladatellátásában résztvevő önkormányzat esetében a költségvetési törvény 8. számú mellékletének III. pontja szerinti többcélú kistérségi társulások támogatása jogcím igénybevételéhez vállalt, a Kiegészítő szabályok 2.1.–2.2. pontjában meghatározottakat, a Kiegészítő szabályok 2.3. pontjában meghatározottak szerint.
b) A többcélú kistérségi társulás közoktatási feladatellátásában részt nem vevő település esetében – a c) pont szerinti települések kivételével – az óvodai csoport(ok)ban valamennyi nevelési évben, illetve alapfokú oktatási intézmények 1–4. és 5–8. évfolyamain (hat évfolyamos gimnáziumi oktatás esetén a 7–8. évfolyamon) együttesen az elvárt csoport, illetve osztály átlaglétszámának a 75%-át.

c) A többcélú kistérségi társulás közoktatási feladatellátásában részt nem vevő település esetében tagintézményként működő alapfokú oktatási intézmény kihasználtsága érje el az 5–8. évfolyamokon (hat évfolyamos gimnáziumi oktatás esetén a 7–8. évfolyamon) együttesen az elvárt osztály átlaglétszámának a 75%-át.

Az 1.2.1. pont esetében a 2009. évi költségvetési törvény 6. számú melléklete 1.2.2. b) és c) pontjai, valamint a jelen melléklet 1.2.2. b) és c) pontjai szerinti számításnál a nemzeti és etnikai kisebbségek számára, továbbá a gyógypedagógiai nevelés, oktatás céljából létrehozott, szervezett csoport, illetve osztály létszámát figyelmen kívül kell hagyni. A sajátos nevelési igényű vagy beilleszkedési, tanulási, magatartási nehézségekkel küzdő gyermeket/tanulót, ha a többi gyermekkel/tanulóval együtt vesz részt az óvodai nevelésben, illetve az általános iskolai oktatásban, a Közokt. tv. 3. számú mellékletének II. 3. pontjára tekintettel kell figyelembe venni.
1.2.3. A támogatás teljes összegére jogosult az önkormányzat abban az esetben, ha a 2009/2010. nevelési-, illetve tanévben nem felel meg az 1.2.1. pont szerinti feltételnek, de vállalja, hogy az 1.2.2. pont szerinti feltételeket a 2010/2011. nevelési-, illetve tanévben teljesíti.

1.2.4. A támogatás időarányos, 8 havi részére jogosult az az önkormányzat, amely a 2009/2010. nevelési-, illetve tanévben megfelel az 1.2.1. pont szerinti feltételnek, de a 2010/2011. nevelési-, illetve tanévben nem vállalja, illetve nem teljesíti az 1.2.2. pont szerinti feltételeket.

1.3. A forráshiány összegének megállapításánál a kötelező önkormányzati feladatok – az Országos Egészségbiztosítási Pénztár által finanszírozott feladatok (a továbbiakban: OEP finanszírozási kör) nélküli – tárgyévet megelőző év tényleges működési kiadásait a tárgyévre vonatkozó költségvetési törvényből és az azt megalapozó törvénymódosításokból fakadó kötelezettségekkel együtt kell figyelembe venni. Az OEP finanszírozási kör tárgyévet megelőző év kiadása alatt a következő forrásokból teljesített kiadások értendők: egészségügyi működési célra OEP-től és egyéb szervektől átvett pénzeszköz, a gyógyító-megelőző feladatellátás saját működési bevétele, az ilyen célú előző évi maradvány-felhasználás.

1.3.1. Az elismerhető működési kiadás számításánál – az útmutató módszertana szerint – költségvetési törvény előirányzatait megalapozó paramétereket lehet figyelembe venni. Ezen belül
1.3.1.1. a dologi kiadások, valamint az önkormányzat helyi rendeletében megállapított egyéb rászorultságtól függő pénzbeli és természetbeni szociális juttatások önkormányzati saját forrása – az útmutató módszertana szerint számított – 2009. évi összegének 3,1%-os növekménye vehető figyelembe, azzal, hogy e szociális juttatásoknál az ellátotti létszám 2010. évi növekedése nem vehető számításba,

1.3.1.2. a szociális igazgatásról és szociális ellátásokról szóló 1993. évi III. törvény és a gyermekek védelméről és a gyámügyi igazgatásról szóló 1997. évi XXXI. törvény alapján kötelező pénzbeli juttatások esetén az ellátotti létszám növekedése az önkormányzat által 2009. évben egy ellátottra fordított saját forrás – az útmutató módszertana szerinti – összegével vehető számításba,
1.3.1.3. a munkáltatókat terhelő járulékcsökkenésnek és az egészségügyi hozzájárulás megszűnésének 2010. évi pénzügyi hatása az önkormányzatot megillető központi költségvetésből származó támogatások 2009. évről 2010. évre történő csökkentése összegében kerül – az útmutató módszertana szerint – figyelembevételre.
1.3.1.4. a köz- és magánszféra együttműködése (a továbbiakban: PPP) keretében meg valósult létesítmények esetében – ha a „XI. Önkormányzati Minisztérium” fejezetből 2010. évben költségvetési támogatásban részesülnek – a működési kiadások körében – a szolgáltatási szerződés hatálya időszakában – kizárólag az önkormányzat által fizetendő szolgáltatási díjból az üzemeltetéshez kapcsolódó fizetési kötelezettség 25%-a vehető figyelembe. Az üzemeltetési célú hozzájárulás-rész arányát az önkormányzati szolgáltatási díjban és a költségvetési hozzájárulásban egyenlőnek kell tekinteni. Egyéb esetben a PPP keretei között meg valósult fejlesztéshez kapcsolódó működési kiadások nem vehetők számításba.

1.3.2. A személyi juttatások számításánál

1.3.2.1. a főállású polgármester, alpolgármester illetményét és a társadalmi megbízatású polgármester, alpolgármester havi tiszteletdíját a polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvény (a továbbiakban: Pttv.) 3. és 4. §-a alapján számított minimum összegben, legfeljebb a 2009. évben ténylegesen kifizetett illetmény, tiszteletdíj összegének erejéig lehet figyelembe venni.

1.3.2.2. a polgármester, alpolgármester költségtérítése a Pttv. 18. §-a szerinti minimum összegben kerül figyelembevételre, legfeljebb a 2009. évben ténylegesen kifizetett költségtérítés összegének erejéig,

1.3.2.3. az önkormányzati képviselők tiszteletdíja a tárgyévben hatályos köztisztviselői illetményalap és a Pttv. 15. §-a szerinti szorzószámok, és a költségtérítésük az útmutató módszertana szerint meghatározott összegben kerül figyelembevételre, legfeljebb a 2009. évben ténylegesen kifizetett tiszteletdíj és költségtérítés együttes összegének erejéig.
1.3.3. A forráshiány számításánál az önkormányzat elvárható bevételeit – az OEP finanszírozási kör nélkül – a költségvetési törvényben meghatározott központi költségvetési kapcsolatokból származó működési célú forrásai, ideértve a 2009. évi költségvetési törvény 4. számú melléklete B) III. 8. pontja szerint a 2009. évi jövedelemdifferenciálódás mérséklésének elszámolásakor megmaradó összegből az önkormányzatot megillető összeget is, az intézményi működési bevételek, az önkormányzatok sajátos működési bevételei, a támogatásértékű működési bevételek és az államháztartáson kívülről átvett működési célú pénzeszközök, a működési célú kölcsönökből és értékpapírokból származó bevételek, továbbá a kötelezettségvállalás nélküli működési célú pénzmaradvány és a felhalmozási bevételből működésre tervezett összeg képezi. Amennyiben – az útmutatóban meghatározott közoktatási és szociális feladatokhoz kapcsolódó intézményi ellátási díjból származó bevételek és ezek általános forgalmi adó vonzata nélkül számított – intézményi működési és önkormányzati sajátos működési bevételeknek az útmutató módszertana szerint korrigált összege az előző évi teljesítéshez képest nem növekszik legalább a tárgyévre prognosztizált infláció mértékével, a különbözet csökkenti, valamint ha az önkormányzatok – előzőek szerint figyelembe vett – sajátos működési bevételein belül a tervezett iparűzési adó nem éri el a számított iparűzési adóerő-képességet, e különbözet szintén csökkenti a számított forráshiányt.
1.3.3.1. Az intézményi bevételek között az útmutató módszertana szerint a közoktatási és szociális feladatokhoz kapcsolódó 2009. évi intézményi ellátási díjból és az általános forgalmi adó vonzatából származó bevétel a 2009. évben teljesített összeg erejéig kerül figyelembevételre.

1.3.3.2. A támogatásnál nem ismerhető el a helyi adó egyes adónemeinek megszüntetéséből vagy adómértékük csökkentéséből származó bevételcsökkenés.

1.3.4. A forráshiány számítása során a támogatásértékű működési bevételek és kiadások, valamint az államháztartáson kívülről származó működési célú átvett és átadott pénzeszközök egyenlege az útmutató módszertana szerint számított összegben kerül figyelembevételre.
1.3.5. A pénzmaradvány igazolt kötelezettségeken felüli összege csökkenti a számított forráshiányt. Az előző évi pénzmaradvány megállapítását és felhasználását tételesen be kell mutatni. A pénzmaradványra vonatkozó 1.3.6.3. pont szerinti korrekciót a 2007. évi költségvetési törvény 6. számú melléklet 1.11.1.1. pontjában szereplő kötvénykibocsátásból származó, a 2009. évi e kiegészítő támogatásnál csökkentő tényezőként figyelembe nem vett maradvány felhasználására kell alkalmazni.

1.3.6. A kiegészítő támogatás összegét csökkenti:
1.3.6.1. a költségvetési törvény 3. számú mellékletének 16.6.1. és 16.6.2. pont szerinti, valamint a 16.6.1. pont szerinti jogcímnél figyelembe vett gyermekek, tanulók létszáma után a 15. pont szerinti jogcímen szereplő normatív hozzájárulások kivételével számított tárgyévi normatív hozzájárulás és az átengedett személyi jövedelemadó, valamint az iparűzési adóerő-képesség együttes összegének 2%-a,
1.3.6.2. az elsőfokú építésügyi hatóságok kijelöléséről szóló jogszabály szerinti elsőfokú építésügyi hatósági hatáskört gyakorló jegyzőt foglalkoztató nem körzetközpont települési önkormányzatoknál az építésügyi hatósági feladatokhoz kapcsolódó – az útmutató módszertana szerinti – forráshiány összege,

1.3.6.3. a 2007. évi költségvetési törvény 6. számú melléklete 1.11.1. pontjában, valamint a 2008. évi költségvetési törvény 6. számú melléklete 1.11.1. pontjában 2010. évre meghatározottak,

1.3.6.4. a járulékcsökkentési, valamint az önkormányzatokat érintő megtakarítási intézkedések 2010. évi pénzügyi hatásának érvényesítéseként a költségvetési törvény 3., 5., 7. és 8. számú mellékletek szerinti állami hozzájárulások és támogatások 2010. évi tervezett előirányzatai és 2009. évi előirányzatai teljesített összegének – útmutató módszertana szerint számított – negatív különbözete, a 3. számú melléklet 8. pont szerinti üdülőhelyi feladatok és a 16.6.2. szerinti intézményi társulások óvodájába, iskolájába járó gyermekek, tanulók támogatása jogcímű normatív állami hozzájárulások kivételével.
A 3. számú melléklet szerinti normatív állami hozzájárulások negatív különbözetét csökkenti az 1.3.6.3. pont szerinti korrekciók működési kiadáson belüli részaránya.

1.3.7. Az előző években felvett működési hitel tárgyévi visszafizetési kötelezettsége a számított forráshiánynak nem része.

1.3.8. Amennyiben az önkormányzat egy lakosra jutó tárgyévet megelőző évi teljesített működési kiadásainak összege a 2008. évi teljesített működési kiadásoknak a 3%-kal csökkentett országos, településkategóriánkénti egy lakosra jutó – útmutató módszertana szerinti korrekciókkal és a legalacsonyabb és legmagasabb működési kiadást teljesítő önkormányzatok 3%-a figyelmen kívül hagyásával – számított átlagának 110%-át meghaladja, illetve nem éri el annak 90%-át, akkor a forráshiány összege csökken, illetve nő. A számítást az OEP finanszírozási kör nélkül kell elvégezni. Egy adott önkormányzat szempontjából a településkategória átlaga az önkormányzat lakosságszáma alapján, a kategória intervallumának közepétől való elhelyezkedése figyelembevételével kerül – az útmutató módszertana szerint – meghatározásra. 
1.3.9. Az 1.3.8. pontban foglalt átlagtól való eltérés számításakor – legfeljebb az országos településkategória 100%-os mértékének megfelelő szintig – az önkormányzat 2009. évi kiadását csökkenti:
1.3.9.1. a közmunka és közhasznú foglalkoztatás erre a célra kapott támogatásértékű működési bevételt, az államháztartáson kívülről származó működési célú átvett pénzeszközt és működési bevételt meghaladó személyi kiadása és annak munkaadókat terhelő járuléka,

1.3.9.2. a határátkelőhelyek, kompok, révek fenntartásához kapcsolódó működési célú állami támogatáson és a tevékenységhez kapcsolódó működési bevételeken felüli kiadása,
1.3.9.3. továbbá a 2007. évi költségvetési törvény 6. számú melléklete 1.11.2. pontjában, valamint a 2008. évi költségvetési törvény 6. számú melléklete 1.11.2. pontjában 2010. évre meghatározottak.
1.3.10. Az előző pontokban foglalt korrekciókkal számított támogatás nem lehet több az önkormányzat költségvetési rendeletében elfogadott működési célú hitel előirányzatának összegénél.
1.4. Az önkormányzatok igényüket a főpolgármesternek címezve a Főpolgármesteri Hivatal Költségvetési Tervezési Ügyosztályán keresztül nyújthatják be 2 példányban. Az Ügyosztályhoz való beérkezés időpontja 2010. április 9.

Az igénylést a következő dokumentumokkal együtt kell megküldeni:
– a tárgyévet megelőző év költségvetésének végrehajtásáról, pénzmaradványának megállapításáról és tételes felhasználásáról, a tárgyévi költségvetésről, és a tárgyévi első félévi beszámolóról szóló képviselő-testületi (közgyűlési) előterjesztés, rendelet, illetőleg határozat, könyvvizsgálói jelentés,

– a képviselő-testület (közgyűlés) nyilatkozata az 1.1.1.–1.1.4., 1.1.6., valamint az 1.2. és 1.3.6.3. pontokban foglaltak igazolásáról, illetve vállalásáról.

1.5. Amennyiben a Fővárosi Önkormányzat és a kerületi önkormányzatok költségvetéseinek összesített adataiból a költségvetési törvény 6. sz. mellékletének 1. pontja szerinti forráshiány mutatható ki, a Fővárosi Önkormányzat támogatást igényelhet. A főpolgármester az igényt a Pénzügyminisztériumhoz a MÁK Közép-magyarországi Regionális Igazgatósága Államháztartási Iroda Fővárosi Részlegén keresztül nyújthatja be 2010. április 26-ig.

1.6. A támogatásról a pénzügyminiszter július 15-éig dönt. 
1.7. A kapott támogatást az érintett kerületi önkormányzat(ok) részére továbbítja. A támogatott kerületi önkormányzat a jóváhagyott támogatásról év végén az útmutató szerint elszámol. Az elszámolás során az önkormányzat bemutatja az igénybejelentés alapjául szolgáló feltételrendszer és a nyilatkozatában vállalt kötelezettségei teljesülését, valamint a költségvetési törvény 6. sz. mellékletének az 1.8.2.-1.8.6. pontokban foglaltakat. Amennyiben az elszámolás során a kerületi önkormányzat jelen melléklet az 1.1.1.-1.1.4. és 1.2. pontok szerinti valamely feltételt, illetve annak vállalását nem teljesíti, akkor a jogtalanul igénybe vett teljes támogatást köteles visszafizetni. Az államháztartásról szóló 1992. évi XXXVIII. törvény 64/B. §-ának (2) bekezdésében foglaltak szerinti kamattal együtt.
